UNIVERZITET U BEOGRADU

FAKULTET ORGANIZACIONIH NAUKA

INTERNET TEHNOLOGIJE

*Domaći zadatak:* PHP – AJAX aplikacija

Teodora Bacić 276/2017

# Opis aplikacije

Ova aplikacija predstavlja veb sajt koji služi za rad sa bibliotekama. Aplikacijom je omogućeno dodavanje, prikaz, izmena i brisanje biblioteka i knjiga kao i dodavanje i izbacivanje knjiga iz biblioteka.

Sajt se sastoji iz tri stranice:

* Index.html – početna stranica, ne sadrži ništa
* biblioteke.html – služi za prikaz, dodavanje, izmenu biblioteka i knjiga u bibliotekama. Prilikom učitavanja stranice šalje se GET zahtev za svim bibliotekama iz baze. Kada podaci pristignu oni se smeštaju u tabelu. Klikom na dugme vidi sve knjige šalje se još jedan GET zahtev i to za svim knjigama koje se nalaze u izabranoj biblioteci. Ovi podaci se smeštaju u tabelu sa desne strane tabele biblioteka koja je prazna sve do prvog klika. Klikom na dugme obriši šalje se POST zahtev za brisanjem biblioteke iz baze (veze između knjige i biblioteke). Klikom na dugme dodaj vrši se POST zahtev za dodavanjem biblioteke u bazu čiji se podaci nalaze u formi. Sva polja u tabeli biblioteka je moguće menjati i klikom na dugme izmeni šalje se POST zahtev za izmenu date biblioteke. Nakon svakog POST zahteva vrši se ponovno učitavanje tabele biblioteka (GET).
* knjige.html – služi za prikaz, dodavanje, izmenu knjiga u bazi. Sadrži tabelu svih knjiga i formu za unos nove knjige. Sve CRUD se izvršavaju na isti način kao i u prošlom slučaju sa tim što se pri učitavanju stranice šalje još jedan GET zahtev za svim kategorijama knjiga koje se pune u padajući meni.

Za povezivanje sa serverom koriste se AJAX tehnologije implementirane u jQuery – ju.

Na serveru imamo tri fajla i to:

* broker.php – služi za konekciju na bazu.
* biblioteke.php – služi za obradu zahteva vezanih za biblioteke. Prilikom obrade GET zahteva poziva se broker da vrati podatke iz baze koje se, zatim, pakuju u JSON i kao takve šalju klijentu. Prilikom obrade UPDATE i INSERT zahteva prvo se vrši validacija podataka pa se tek onda, ako su podaci dobri, poziva broker, a kao odgovor šalje se poruka o tome da li je operacija uspešno izvršena.

1. knjige.php – služi za obradu zahteva vezanih za knjige i kategorije knjiga. Sam proces rada je gotovo identičan kao kod fajla biblioteke.php